Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A panaszos azt kifogásolta, hogy a magánszemélyek kommunális adójának megállapításához használt formanyomtatvány tartalmazza a nyugdíjas törzsszámát is. A helyi adókról szóló 1990. évi C. törvény alapján az adókötelezettség megállapításához nem
Paragraph Index: 1282

A panaszos azt kifogásolta, hogy a magánszemélyek kommunális adójának megállapításához használt formanyomtatvány tartalmazza a nyugdíjas törzsszámát is. A helyi adókról szóló 1990. évi C. törvény alapján az adókötelezettség megállapításához nem szükséges a törzsszám ismerete, így annak kezelése ellenkezik a célhoz kötöttség elvével. A sérelmezett nyomtatványon ezen kívül szerepel az adóalany munkahelye is, ezen adat kezelése szintén jogellenes. Az adatvédelmi biztos tájékoztatta a panaszost arról, hogy a vitatott adatok hiánya semmiféle szankciót nem vonhat maga után. A jegyző a szóban forgó nyomtatványokat módosította. (Az állásfoglalás a mellékletben található.) (513/A/1999) Az APEH és az önkormányzati adóhatóság közötti adatforgalom kérdését az Adó- és Pénzügyi Ellenőrzési Hivatal című alfejezetben tárgyaljuk. Gyámügyi igazgatás A helyi gyámhivatalok eljárását sérelmező beadványok többsége a Gyvt. alapján folyósítandó ellátásokkal volt kapcsolatos: ezek ismertetése a szociális igazgatásról szóló részben található. Szólni kell azonban a Gyvt. azon rendelkezéséről, mely a gyermek és a vér szerinti szülő kapcsolatát a korábbi törvényektől eltérő módon szabályozza. A Gyvt. a gyermekek alapvető jogai között nevesíti azt, hogy „a gyermeknek joga van származása, vér szerinti családja megismeréséhez és a kapcsolattartáshoz”. Ez a szabályozás megfelel az 1991. évi LXIV. törvénnyel kihirdetett, a gyermekek jogairól szóló, New Yorkban, 1989. november 20-án kelt egyezménynek is. A tájékoztatás részletes

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes